വലയില് മീനില്ല കഷ്ടപ്പാടില് തീരം... അജില് നാരായണന്തൃശൂര്: കടലില്നിന്ന് മടങ്ങിയെത്തുന്ന വള്ളങ്ങളില് മീന് തീരെയില്ല. കിട്ടുന്നതു താരതമ്യേന വില കുറഞ്ഞ അയല മാത്രവും. മത്സ്യലഭ്യത നന്നേ കുറഞ്ഞ തോടെ കഷ്ടപ്പാടിലായിരിക്കുകയാണ് ചെറുവള്ളങ്ങളുമായി കടലില് പോകുന്ന മത്സ്യത്തൊഴിലാളികള്. മുന്വര്ഷങ്ങളുമായി താരതമ്യപ്പെടുത്തുന്പോള് മത്സ്യലഭ്യത 60 ശതമാനം കുറഞ്ഞതായി അഴിക്കോട് ഹാര്ബറിലെ തൊഴിലാളികള് പറഞ്ഞു.ചാളമത്തി, ആവോലി, അയല, ചൂരക്കണ്ണി എന്നിവയുമായി ബോട്ടുകള് അടുത്തിരുന്ന ഹാര്ബറില് ഇപ്പോള് കൂടുതലായും കിട്ടുന്നത് അയല മാത്രം. ചെറിയ അയല കിലോയ്ക്ക് 5060 രൂപയാണ് ഇപ്പോള് ലേലവില. അഴിക്കോട് ഹാര്ബറില്നിന്ന് കടലിലിറങ്ങിയ 35 വള്ളങ്ങളില് ആറു വള്ളങ്ങള്ക്കൊഴികെ ആര്ക്കും ചൊവ്വാഴ്ച മീന് കിട്ടിയില്ല. കിട്ടിയതില്തന്നെ ഒരു വള്ളമൊഴികെയുള്ളവര്ക്കെല്ലാം അയലയാണ് കിട്ടിയത്. അന്നു മാത്രമല്ല മുന് ദിവസങ്ങളിലും സമാനമായിരുന്നു അവസ്ഥ. ഓണക്കാലത്തു ചതയ ദിവസം മാത്രമാണ് എല്ലാ വള്ളങ്ങള്ക്കും മീന് കിട്ടിയത്. ഒരു വള്ളത്തിനു മാത്രം ചൊവ്വാഴ്ച പരവയുംവെള്ളടു പല്ലിക്കോരയും ലഭിച്ചു. കിലോ 250 രൂപയ്ക്കാണ് പരവ ലേലത്തില് പോയത്. പല്ലിക്കോരയ്ക്ക് 200 രൂപവരെ കിട്ടി. ഒരുകാലത്തു സുലഭമായിരുന്ന ചാളയുടെ ലഭ്യത നന്നേ കുറഞ്ഞിരിക്കുകയാണ് നമ്മുടെ തീരപ്രദേശത്താകെ. തമിഴ്നാട് തീരത്തുനിന്നാണ് ഇപ്പോള് ചാള കൂടുതലായി കിട്ടുന്നത്. വെള്ളത്തിന്റെ ചൂട് വര്ധിച്ചതും പുലിമുട്ടുകള് വന്നതുമെല്ലാമാണ് ചാള തീരംവിടാനുള്ള കാരണമായി മത്സ്യത്തൊഴിലാളികള് ചൂണ്ടിക്കാട്ടുന്നത്.